Janet Akinrinade

Janet Akinrinade ( Mopitlo e tlhola malatsi ale lesome le boraro ka 1930[1]– 1994) e ne e le mopolotiki wa Nigeria yo e neng e le Tona ya Puso, Merero ya Selegae ka nako ya puso ya ga Tautona Shehu Shagari.Aka, Jubril Olabode (2012). Nigerian women of distinction, honour and exemplary presidential qualities. Trafford On Demand. p. 257. Mo ditlhophong tsa Kokoano ya Molaotheo ya Nigeria ya 1977, e ne e le ene fela mosadi yo o neng a tlhophiwa.Ako-Nai, Ronke (2012). Gender and power relations in Nigeria. Lanham: Lexington Books. p. 252.

 Botshelo jwa pele 
Akinrinade o tsholetswe kwa Iseyin mo lelapeng la bana ba le banè, mme e ne e le ene fela mosetsana e bile e le ngwana wa bofelo wa batsadi ba gagwe. O ne a tlhokafalelwa ke batsadi ba gagwe a sa ntse a le monnye mme morwarraagwe yo mogolo o ne a mo tlhokomela ka madi a thuto ya gagwe ya sekolo se sebotlana. Ga a ka tsena sekolo se segolwane mme ka go ikatisetsa o ne a atlega mo tlhatlhobong ya gagwe ya GCE O'levels.  Akinrinade o ne a nyalwa ka 1950, le T.A. Akinrinade, mookamedi wa kompone ya motsoko mme e ne e le mosadi wa mo ntlong ka lobaka lo lo rileng. Ka 1957,o ne a tsenela dithuto tsa go ithuta go nna Mokwaledi, go apaya le go dira diaparo kwa Lontone . Ka 1964, fa feme ya monna wa gagwe, e leng Kompone ya Motsoko ya Nigeria e ne e lwa le balemi ba motsoko ba lefelo leo, Akinrinade o ne a nna le seabe se se botlhokwa mo go rulaganyeng tumalano ya kagiso. Ka ntlha ya seabe sa gagwe mo mathateng, Modumo wa Ogbomosho o ne a mo naya le monna wa gagwe sereto sa bogosi.

 Tiro ya sepolotiki 
O simolotse tiro ya gagwe ya sepolotiki ka 1970, fa a nna mokhanselara kwa Iseyin, o ne a le mo maemong ao dingwaga di le supa. Ka 1977, Akinrinade o ne a fenya ditlhopho tsa Kokoano ya Molaotheo, ngwaga moragonyana, o ne a tsenela Nigerian People's Party mme e ne e le ntlhopheng wa mothusa mmusi wa lekoko la mmuso wa  Oyo ka 1979. Kgolagano magareng ga lekoko la gagwe le lekoko le le busang, NPN e ne ya dira gore a tlhophiwe go nna Tona ya Republic's ya bobedi.

Ka 1982, o ne a tlogela tiro ya gagwe ya botona mme a nna mokomishinara kwa mmuso wa Plateau ka fa tlase ga boeteledipele jwa ga Solomon Lar.

 Metswedi 
Karolo:Matsalo a 1930
Karolo:Dintsho tsa 1994
Karolo:Mapolotiki a Nigeria